**Kevin Marshall** (s. 10. maaliskuuta 1989 Boucherville, Québec, Kanada) on kanadalainen jääkiekkopuolustaja, joka teki kaudeksi 2018–2019 sopimuksen Saksan DEL-liigan Düsseldorfer EG:n kanssa. Hän on pelannut urallaan kymmenen NHL-ottelua Philadelphia Flyersissa kaudella 2011–2012. Lisäksi hän on pelannut useissa AHL-joukkueissa sekä Ruotsin SHL:n Röglessä. Vuonna 2007 Marshall oli voittamassa Kanadan QMJHL-juniorisarjan mestaruutta.

Ura
---

### Seuraura

Marshall kävi high schoolin Collège Charles-Lemoyne Riverainsissa, jonka jälkeen Lewiston MAINEiacs varasi hänet koko QMJHL:n varaustilaisuuden yhdeksäntenä pelaajana kesällä 2005. Marshall siirtyi joukkueeseen kaudeksi 2005–2006 ja teki runkosarjassa 11 tehopistettä. Jäähyminuutteja kertyi heti tulokaskaudella runsaat 112. Kaudella 2006–2007 hän voitti MAINEiacsin sisäisen jäähypörssin 141 minuutillaan. Marshall voitti kauden päätteeksi QMJHL:n mestaruuden, President’s Cupin.

Philadelphia Flyers varasi Marshallin toisella kierroksella 41. pelaajana NHL:n varaustilaisuudessa 2007. Kaudella 2007–2008 hän nousi Lewiston MAINEiacsin varakapteeniksi ja oli joukkueen tehokkain puolustaja tehoilla 11+24=35. Marshall valittiin kauden päätteeksi QMJHL:n toiseen tähdistökentälliseen. Kauden jälkeen MAINEiacs kauppasi hänet Québec Rempartsiin vaihdossa kahteen ensimmäisen kierroksen varausvuoroon. Heinäkuussa 2008 Marshall teki kolmivuotisen tulokassopimuksen Philadelphia Flyersin kanssa. Kaudella 2008–2009 hän nousi Rempartsin kapteeniksi. Marshall oli joukkueen eniten maaleja tehnyt puolustaja yhdeksällä osumallaan. Tehopisteitä runkosarjassa kertyi 38. Hän voitti myös Rempartsin sisäisen jäähypörssin 125 minuutillaan.

Marshall siirtyi kaudeksi 2009–2010 Philadelphia Flyersin organisaatioon. Hän pelasi koko kauden AHL-joukkue Adirondack Phantomsissa, jossa tulokaskausi toi 75 runkosarjaottelussa tehot 2+7=9. Marshall debytoi Flyersin NHL-joukkueessa kolmannella organisaatiossa viettämällään kaudella 2011–2012, jolloin hän pelasi siellä kymmenen runkosarjaottelua ilman tehopisteitä. Marshall teki NHL-debyyttinsä 21. marraskuuta 2011 Carolina Hurricanesia vastaan. Hän sai ottelussa jääaikaa 14.11 minuuttia. Kesken kauden, helmikuussa 2012 Flyers kauppasi Marshallin Washington Capitalsiin vaihdossa Matt Fordiin. Hän pelasi loppukauden AHL-joukkue Hershey Bearsissa. Heinäkuussa 2012 Marshall teki Capitalsin kanssa vuoden mittaisen jatkosopimuksen. Kauden 2012–2013 hän pelasi osaksi NHL:n työsulunkin vuoksi kokonaan farmissa. Maaliskuussa 2013 Capitals kauppasi Marshallin Toronto Maple Leafsiin vaihdossa Nicolas Deschampsiin. Hän pelasi loppukauden Toronto Marliesin AHL-joukkueessa. Heinäkuussa 2013 Marshall teki kaksivuotisen jatkosopimuksen Maple Leafsin kanssa.

Syyskuussa 2013 Toronto Maple Leafs asetti Marshallin siirtolistalle, jonka kautta seura lähetti hänet farmijoukkue Toronto Marliesiin kaudeksi 2013–2014. Marshall nousi joukkueen varakapteeniksi. Kaudeksi 2015–2016 hän siirtyi vuoden mittaisella sopimuksella Ruotsin SHL-liigan Rögle BK:hon. Helmikuussa 2016 Marshall teki joukkueen kanssa kaksivuotisen jatkosopimuksen.

Marshall pelasi Röglessä reilun kahden kauden aikana 106 ottelua SHL:ssä. Hänet lainattiin kuitenkin kauden 2017–2018 alkupuolella Allsvenskanin IK Oskarshamniin. Pelattuaan 13 ottelua Oskarshamnissa Marshall teki loppukauden mittaisen sopimuksen Saksan DEL-liigan Düsseldorferin kanssa. Hän pelasi loppukauden aikana kaikki Düsseldorfin ottelut ja sai kauden jälkeen jatkosopimuksen joukkueeseen.

### Maajoukkueura

Marshall edusti Canada Québecin joukkuetta World U-17 Hockey Challengessa vuonna 2006, jolloin hän voitti kultaa.

Pelityyli
---------

Marshall on tunnettu pelityyliltään puolustavana puolustajana, joka taklaa kovaa, pelaa aggressiivisesti, luistelee hyvin ja avaa hyvin peliä. Hänen hyökkäyspään taitonsa ovat kuitenkin varsin rajalliset. Marshall osaa tarvittaessa myös tapella.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2005–2006 | Lewiston MAINEiacs | QMJHL | 60 | 1 | 10 | 11 | 112 | 6 | 0 | 1 | 1 | 14 |
| 2006–2007 | Lewiston MAINEiacs | QMJHL | 70 | 5 | 27 | 32 | 141 | 17 | 0 | 7 | 7 | 38 |
|  | Lewiston MAINEiacs | M-Cup | – | – | – | – | – | 4 | 0 | 0 | 0 | 2 |
| 2007–2008 | Lewiston MAINEiacs | QMJHL | 66 | 11 | 24 | 35 | 143 | 6 | 1 | 1 | 2 | 12 | Kakkostähdistö |
| 2008–2009 | Québec Remparts | QMJHL | 61 | 9 | 29 | 38 | 125 | 17 | 1 | 10 | 11 | 32 |
| 2009–2010 | Adirondack Phantoms | AHL | 75 | 2 | 7 | 9 | 80 | – | – | – | – | – |
| 2010–2011 | Adirondack Phantoms | AHL | 78 | 3 | 11 | 14 | 120 | – | – | – | – | – |
| 2011–2012 | Philadelphia Flyers | NHL | 10 | 0 | 0 | 0 | 8 | – | – | – | – | – |
|  | Adirondack Phantoms | AHL | 32 | 2 | 3 | 5 | 55 | – | – | – | – | – |
|  | Hershey Bears | AHL | 31 | 0 | 1 | 1 | 61 | 5 | 0 | 2 | 2 | 10 |
| 2012–2013 | Hershey Bears | AHL | 52 | 1 | 4 | 5 | 77 | – | – | – | – | – |
|  | Toronto Marlies | AHL | 15 | 1 | 5 | 6 | 10 | 9 | 0 | 2 | 2 | 12 |
| 2013–2014 | Toronto Marlies | AHL | 59 | 1 | 9 | 10 | 109 | 12 | 0 | 3 | 3 | 12 |
| 2014–2015 | Toronto Marlies | AHL | 44 | 1 | 6 | 7 | 36 | – | – | – | – | – |
| 2015–2016 | Rögle BK | SHL | 50 | 1 | 4 | 5 | 72 | – | – | – | – | – |
| 2016–2017 | Rögle BK | SHL | 52 | 3 | 6 | 9 | 79 | – | – | – | – | – |
| 2017–2018 | Rögle BK | SHL | 4 | 0 | 0 | 0 | 2 | – | – | – | – | – |
|  | IK Oskarshamn | Allsvenskan | 13 | 1 | 1 | 2 | 20 | – | – | – | – | – |
|  | Dusseldorfer EG | DEL | 32 | 3 | 5 | 8 | 34 | – | – | – | – | – |
| 2018–2019 | Dusseldorfer EG | DEL | 52 | 3 | 10 | 13 | 70 | 7 | 1 | 1 | 2 | 32 |
| 1 kausi | yhteensä | NHL | 10 | 0 | 0 | 0 | 8 | – | – | – | – | – |
| 6 kautta | yhteensä | AHL | 386 | 11 | 46 | 57 | 548 | 26 | 0 | 7 | 7 | 34 |
| 3 kautta | yhteensä | SHL | 106 | 4 | 10 | 14 | 153 | – | – | – | – | – |
| 2 kautta | yhteensä | DEL | 84 | 6 | 15 | 21 | 104 | 7 | 1 | 1 | 2 | 32 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Kevin Marshall**.
* Kevin Marshall The Internet Hockey Databasessa (englanniksi)
* Kevin Marshall Legends of Hockey -sivustolla (englanniksi)
* Kevin Marshall *Elite Prospects*. Everysport Media Group AB.  (englanniksi)

### Viitteet

1. 1 2  Kevin Marshall The Internet Hockey Databasessa (englanniksi)
2. 1 2 3 4 5  Kevin Marshall *Elite Prospects*. Everysport Media Group AB.  (englanniksi)
3. ↑  Kevin Marshall Legends of Hockey -sivustolla (englanniksi)
4. ↑  Morreale, Mike G.: Flyer prospect Marshall bleeds orange and black *NHL.com*.  11.11.2008. National Hockey League. Viitattu 27.12.2016. (englanniksi)
5. ↑  Flyers Sign Defenseman Marshall  23.7.2008. Philadelphia Flyers. Viitattu 27.12.2016. (englanniksi)
6. ↑  Kevin Marshall 2011–12 Game Log *Hockey-Reference.com*. Sports Reference LLC. Viitattu 27.12.2016. (englanniksi)
7. ↑  Capitals Acquire Kevin Marshall from Philadelphia and Mike Carman from Colorado  2.2.2012. ARLINGTON, Va:  Washington Capitals. Viitattu 27.12.2016. (englanniksi)
8. ↑  Capitals Sign Garrett Stafford and Kevin Marshall  2.7.2012. ARLINGTON, Va:  Washington Capitals. Viitattu 27.12.2016. (englanniksi)
9. ↑  Leafs Acquire Marshall From Capitals  14.3.2013. Toronto Maple Leafs. Viitattu 27.12.2016. (englanniksi)
10. ↑  Leafs Sign Tyler Bozak  6.7.2013. Toronto Maple Leafs. Viitattu 27.12.2016. (englanniksi)
11. ↑  Kevin Marshall – The Hockey News (englanniksi)
12. ↑  Mauritzson, Lasse: Ny back klar för Rögle  6.8.2015. Rögle BK. Viitattu 27.12.2016. (ruotsiksi)
13. ↑  Mauritzson, Lasse: Rögle förlänger med Kevin Marshall  11.2.2016. Rögle BK. Viitattu 27.12.2016. (ruotsiksi)
14. ↑  DEG legt noch einmal Nach – Kevin Marshall wechselt an den Rhein  10.11.2017. DEG Eishockey GmbH.  Arkistoitu 12.7.2018. Viitattu 24.12.2018. (saksaksi)
15. ↑  Kevin Marshall und Alexandere Picard weiter in Rot-Gelb  14.3.2018. DEG Eishockey GmbH.  Arkistoitu 28.8.2018. Viitattu 24.12.2018. (saksaksi)